b'\n_START_ARTICLE_\nPeter Debye\n_START_SECTION_\nTidligt liv\n_START_PARAGRAPH_\nPeter "Pie" Debye blev f\xc3\xb8dt i Maastricht, og efter at have g\xc3\xa5et i de lokale folkeskoler begyndte han i 1901 at studere p\xc3\xa5 universitetet i Aachen, Tyskland, kun 30 km fra Maastricht. Han l\xc3\xa6ste matematik og klassisk fysik, og modtog i 1905 en grad i elektronik og ingeni\xc3\xb8rvidenskab. I 1907 fik han udgivet sin f\xc3\xb8rste artikel, en matematisk l\xc3\xb8sning af et problem som omhandlede eddystr\xc3\xb8mme. I Aachen studerede han hos den teoretiske fysiker Arnold Sommerfeld, som senere h\xc3\xa6vdede at hans vigtigste opdagelse var Peter Debye._NEWLINE_I 1906 fik Sommerfeld en stilling i M\xc3\xbcnchen og tog Debye med sig som sin assistent. Han fik en phd-grad med en afhandling om st\xc3\xa5lingstryk i 1908. I 1910 udledte han Plancks lov om str\xc3\xa5ling ved brug af en metode som Max Planck senere anerkendte som v\xc3\xa6rende mere simpel end hans egen metode._NEWLINE_Da Albert Einstein i 1911 blev professor i Prag, overtog Debye hans gamle professorstilling i Z\xc3\xbcrich. Derefter flyttede han til Utrecht i 1912, G\xc3\xb6ttingen i 1913, tilbage til Z\xc3\xbcrich in 1920, til Leipzig i 1927 og til Berlin i 1934, hvor ham blev leder af fysikafdelingen p\xc3\xa5 Kaiser Wilhelm Institut. I 1935 blev han tildelt Lorentzmedaljen. Fra 1935 til 1937 var han formand for Deutsche Physikalische Gesellschaft._NEWLINE_I 1913 blev han gift med Mathilde Alberer, med hvem han fik en s\xc3\xb8n (Peter Paul Rupprecht, f\xc3\xb8dt 1916) og en datter (Mathilde Maria, f\xc3\xb8dt 1921). Deres s\xc3\xb8n blev fysiker og samarbejdede med faderen i en del af hans forskning.'